Для арганізацыі работы школы закуплены 127 камп’ютараў, 19 інтэрактыўных дошак і мноства іншай сучаснай аргтэхнікі. Асобная ўвага ўдзелена афармленню кабінетаў. Напрыклад, у корпусе для першакласнікаў у інтэр’еры пераважаюць светлыя цёплыя адценні, у калідоры на сценах — яркія дзіцячыя малюнкі. Днямі ўведзены ў эксплуатацыю басейн на дзве чашы: для малодшай і старшай груп навучэнцаў. Дарэчы, у басейне размяшчаецца саўна і другая трэнажорная зала.